Y Gaer Fawr, Carn Goch
Carn Goch
Mae **bryngaerau Garn Goch** yn ddwy fryngaer Geltaidd sy'n perthyn i Oes yr Haearn, ac sydd wedi'u lleoli ger Llangadog yn Sir Gaerfyrddin, Cymru; cyfeirnod OS: SN689243. Cyfeirir at y fwyaf o'r ddwy gaer hyn fel 'bryngaer Carn Goch' neu'r **Gaer Fawr** ac at y gaer lai fel y **Gaer Fach**.

Disgrifiad
----------

Gaer Fawr
Mae'r Gaer Fawr yn cael ei hamddiffyn gan fur amgylchynnol o waith cerrig sy'n amgau 10 hectar o dir ar ben y bryn. Gwelir olion pedair mynedfa *postern* bychain ac un fynedfa fawr ym mhen gogledd-ddwyreiniol y gaer. Mae slabiau o gerrig yn sefyll yn erbyn y wal. Yn y gornel dde-orllewinol mae trwch y muriau yn 20 meter neu fwy. Dim ond un platfform tai sydd yn y gaer.

Gaer Fach
Mae'r Gaer Fach yn gaer lai ei maint o lawer, dim ond tua chweched rhan maint y Gaer Fawr, ac mae'n sefyll ar grib arall i'r gorllewin. Mae'r mur amddiffynnol yn wan. Does dim sicrwydd am ei pherthynas â'r Gaer Fawr.

Cefndir
-------

Cofrestrwyd y bryngaerau hyn gan Cadw a chânt eu hadnabod gyda'r rhif SAM unigryw: CM037. Ceir tua 300 o fryngaerau ar restr CADW o henebion, er bod archaeolegwyr yn nodi bod oddeutu 570 ohonyn nhw i gyd yng Nghymru.

Fel arfer, fel mae'r gair yn ei awgrymu, ar fryn y codwyd y caerau hyn, er mwyn i'r amddiffynwyr gael mantais milwrol. Un o'r bryngaerau mwyaf trawiadol yng Nghymru ydy Tre'r Ceiri, a hon yw'r fryngaer Oes Haearn fwyaf yng ngogledd-orllewin Ewrop. Mae ei harwynebedd oddeutu 2.5ha. Y mwyaf o ran maint (arwynebedd), fodd bynnag ydy Bryngaer Llanymynech sydd ag arwynebedd o 57 hectar.

Lloches i gartrefi a gwersyllfeydd milwrol oedd eu pwrpas felly, cyn y goresgyniad Rhufeinig; a chafodd cryn lawer ohonyn nhw eu hatgyfnerthu a'u defnyddio, yng nghyfnod y Rhufeiniaid; er enghraifft Dinorben yng ngogledd Cymru. Oes aur bryngaerau gwledydd Prydain oedd rhwng 200 CC ac OC 43.

Gweler hefyd
------------

* Rhestr o fryngaerau Cymru
* Cylchoedd cerrig
* Rhestr copaon Cymru
* Llwythau Celtaidd Cymru

Cyfeiriadau
-----------

1. 1 2  Christopher Houlder, *Wales: an archaeological guide* (Faber and Faber, 1978)
2. ↑  Cofrestr Cadw.
3. ↑  References Wales gan John May; Gwasg Prifysgol Cymru.
4. ↑  "Gwefan y BBC". Archifwyd o'r gwreiddiol ar 2011-04-11. Cyrchwyd 2012-03-05.
5. ↑  "Gwefan CPAT". Archifwyd o'r gwreiddiol ar 2014-01-07. Cyrchwyd 2012-03-05.

|  |  |  |  |
| --- | --- | --- | --- |
| 

| gw • sg • goBryngaerau Cymru |
| --- |
|  |
| 
* Yr Alltwen
* Braich-y-Dinas
* Breiddin
* Bryn Euryn
* Bryn Myrddin
* Bwrdd Arthur
* Caerau Gaer
* Caer Bach
* Caer Caradog
* Caer Drewyn
* Caer Fawr (Llangadog)
* Caer Gwrtheyrn
* Caer Seion
* Caer y Twr
* Carn Fadryn
* Castell Cawr
* Castell Degannwy
* Castell Dinas
* Castell Henllys
* Castell Nadolig
* Castell Odo
* Castell Olwen
* Castell Tinboeth
* Craig yr Aderyn
* Coed Llanmelin
* Craig Rhiwarth
* Crug Hywel
* Dinas Brân
* Dinas Dinlle
* Dinas Emrys
* Dinas Mawr
* Dinas Powys
* Dinas Tŷ Du
* Dinorben
* Dinorwig
* Foel Drygarn
* Ffridd Faldwyn
* Gaer Fawr (Cegidfa)
* Gaer Fawr (Llan-gwm)
* Gaer Fawr (Llanilar)
* Gaer Fawr (Merthyr Cynog)
* Garn Boduan
* Garn Saethon
* Llanymynech
* Moel Arthur
* Moel Fenlli
* Moel Goedog
* Moel Hiraddug
* Moel y Gaer (Bodfari)
* Moel y Gaer (Llanbedr)
* Moel y Gaer (Llandysilio)
* Moel y Gaer (Rhosesmor)
* Mynydd y Gaer
* Pen Dinas (Aberystwyth)
* Pen Dinas (Mynydd Gorddu)
* Penycloddiau
* Pen y Corddyn
* Pen-y-gaer (Llanaelhaearn)
* Pen-y-gaer, Caerhun
* Tre'r Ceiri
* Twmbarlwm

 |

 |